**Ministru kabineta rīkojuma projekta**

**“Par valsts nekustamā īpašuma Ogrē, Ogres novadā, nodošanu Ogres novada pašvaldības īpašumā”**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir atbilstoši Publiskas personas mantas atsavināšanas likumā (turpmāk – Atsavināšanas likums) ietvertajam regulējumam nodot bez atlīdzības Ogres novada pašvaldības īpašumā neapbūvētu valsts nekustamo īpašumu Ogrē, Ogres novadā, lai saskaņā ar likuma "Par pašvaldībām" 15. panta pirmo daļu to izmantotu pašvaldības autonomo funkciju īstenošanai.  P**rojekts stāsies spēkā tā parakstīšanas brīdī.** |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Atsavināšanas likuma 42.panta pirmā daļa un 43.pants, likuma „Par pašvaldībām” 15.panta pirmās daļas 4.punkts.  Ogres novada domes (turpmāk – Pašvaldība) 2017.gada 20.jūlija sēdes lēmums (protokola Nr.7, 3.§) “Par Latvijas valstij piederošā nekustamā īpašuma Krasta ielā 11, Ogrē, Ogres novadā, kadastra numurs 74010030129, zemes vienības daļas ~ 1870 m² platībā pārņemšanu Ogres novada pašvaldības īpašumā” (turpmāk – lēmums). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašvaldība ar lēmumu lūgusi valstij nodot Ogres novada pašvaldības īpašumā bez atlīdzības likuma “Par pašvaldībām” 15.panta pirmās daļas 4.punktā noteiktās pašvaldības funkcijas izpildes nodrošināšanai Latvijas valstij Latvijas Republikas Finanšu ministrijas personā piederošā nekustamā īpašuma (nekustamā īpašuma kadastra numurs 74010030129) Krasta ielā 11, Ogrē, Ogres novadā sastāvā esošās zemes vienības daļu ~ 1870 m² platībā saskaņā ar pielikumu (platība tiks precizēta izstrādājot zemes ierīcības projektu un veicot reālo sadali).  Lēmumā norādīts, ka nekustamais īpašums (nekustamā īpašuma kadastra numurs 74010030129) Krasta ielā 11, Ogrē, Ogres novadā robežojas ar Pašvaldībai piederošo nekustamo īpašumu Zinību ielā 3, Ogrē, Ogres novadā, kadastra numurs 74010030198, kas sastāv no zemes vienības ar kadastra apzīmējumu 74010030198, 27919 m² platībā un uz kuras atrodas Ogres 1.vidusskolas ēka, sporta halle un stadions. Stadionam nepieciešams nodrošināt piekļuvi un izvērtējot konkrēto teritoriju tās reljefa īpatnību dēļ, vienīgā reālā un piemērotākā piekļūšanas vieta Ogres 1.vidusskolas stadionam ir izmantojot valsts īpašumā esošā nekustamā īpašuma Krasta ielā 11, Ogrē, Ogres novadā daļu, aptuveni 1870 m² platībā. Saskaņā ar likuma “Par pašvaldībām”15.panta pirmās daļas 4.punktā noteikto, pašvaldības funkcija ir gādāt par iedzīvotāju izglītību (iedzīvotājiem noteikto tiesību nodrošināšana pamatizglītības un vispārējās vidējās izglītības iegūšanā; pirmsskolas un skolas vecuma bērnu nodrošināšana ar vietām mācību un audzināšanas iestādēs). Lai nodrošinātu likuma “Par pašvaldībām”15.panta pirmās daļas 4.punktā noteikto, Pašvaldībai primāri ir jānodrošina piekļuve izglītības iestādei. Sadalot nekustamā īpašuma (nekustamā īpašuma kadastra numurs 74010030129) Krasta ielā 11, Ogrē, Ogres novadā sastāvā esošo zemes vienību, proti, atdalot zemes vienības daļu aptuveni 1870 m² platībā iespējams nodrošināt piekļuvi Ogres 1.vidusskolas stadionam, līdz ar to Pašvaldībai nepieciešams no nekustamā īpašuma (nekustamā īpašuma kadastra numurs 74010030129) Krasta ielā 11, Ogrē, Ogres novadā atdalīto zemes vienības daļu aptuveni 1870 m² platībā pārņemt savā īpašumā, lai pilnvērtīgi nodrošinātu likuma “Par pašvaldībām” 15.panta pirmās daļas 4.punktā noteikto pašvaldības funkciju izpildi.  **Valsts akciju sabiedrības “Valsts nekustamie īpašumi” (turpmāk – VNĪ) 2017.gada 8.jūnija Īpašumu izvērtēšanas komisijas sēdē (prot.Nr.IZKP-17/24 1.punkts) lemts konceptuāli atbalstīt nekustamā īpašuma (kadastra Nr. 74010030129) Krasta ielā 11, Ogrē, Ogres novadā, sastāvā esošās zemes vienības sadali par Ogres novada pašvaldības līdzekļiem, atdalot zemes vienības daļu aptuveni 1870 m² platībā, lai nodrošinātu piekļuvi Ogres 1.vidusskolas stadionam, ar nosacījumu, ka pēc sadales pašvaldība veic teritorijas nožogojuma atjaunošanu** un atdalītās zemes vienības daļas nodošanu pašvaldības īpašumā pēc attiecīga pašvaldības lēmuma saņemšanas ar norādītu konkrētu pašvaldības autonomo funkciju, kuras realizācijai tā nepieciešama**.**  **Īpašuma tiesības uz nekustamo īpašumu (nekustamā īpašuma kadastra numurs 74010030129) Krasta ielā 11, Ogrē, Ogres novadā nostiprinātas Ogres pilsētas zemesgrāmatas nodalījumā Nr.100000478275 uz valsts vārda Finanšu ministrijas personā.**  Sadales rezultātā atdalītais valsts nekustamais īpašums (nekustamā īpašuma kadastra numurs 74010030795) – zemes vienība (zemes vienības kadastra apzīmējums 74010030784) 0,1914 ha platībā – Ogrē, Ogres novadā (turpmāk – Valsts nekustamais īpašums) ierakstīts Ogres zemesgrāmatu nodaļas Ogres pilsētas zemesgrāmatas nodalījumā Nr.100000583561.  Pēc zemes vienības sadales Pašvaldība veikusi darbības nožogojuma ap nekustamo īpašumu (nekustamā īpašuma kadastra numurs 74010030795) – zemes vienību (zemes vienības kadastra apzīmējums 74010030784) 0,1914 ha platībā Ogrē, Ogres novadā atjaunošanai.  Saskaņā ar informāciju no Nekustamā īpašuma valsts kadastra informācijas sistēmas (turpmāk – NĪVKIS) Valsts nekustamā īpašuma kadastrālā vērtība uz 01.01.2019. ir 8674 *euro;* zemes vienības lietošanas mērķi:  0901- Izglītības un zinātnes iestāžu apbūve 0,1914 ha.  Saskaņā ar NĪVKIS datiem un atzīmēm Ogres pilsētas zemesgrāmatas nodalījuma Nr. 100000583561 III daļas 1.iedaļā Valsts nekustamajam īpašumam ir noteikti šādi apgrūtinājumi:  *‑ individuāli noteikta vides un dabas resursu aizsargjoslas (aizsardzības zonas) teritorija ap valsts vai vietējās nozīmes kultūras pieminekli 0,1914 ha;*  *‑ ekspluatācijas aizsargjoslas teritorija gar pašteces kanalizācijas vadu 0,0154 ha;*   * *ekspluatācijas aizsargjoslas teritorija gar pazemes elektronisko sakaru tīklu līniju un kabeļu kanalizāciju 0,0062 ha;* * *ekspluatācijas aizsargjoslas teritorija gar pazemes elektronisko sakaru tīklu līniju un kabeļu kanalizāciju 0,0044 ha;* * *ekspluatācijas aizsargjoslas teritorija ap ūdensvadu, kas atrodas līdz 2 metru dziļumam 0,0102 ha..*   Ar 07.12.2018. vēstuli Nr.14.1-04/6222 Nacionālās kultūras mantojuma pārvalde informēja VNĪ, ka ēka Ogrē, Krasta ielā 11 ir vietējās nozīmes arhitektūras piemineklis *“Dzīvojamā ēka”* (valsts aizsardzības Nr. 8279), kas atrodas zemes gabalā ar kadastra apzīmējumu 7401 003 0129, t.i. zemes gabalā no kura tika atdalīta zemes vienība ar kadastra apzīmējumu 7401 003 0784. Ņemot vērā to, ka jaunizveidotā zemes vienība nav apbūvēta un uz tās kultūras piemineklis neatrodas, likuma “Par kultūras pieminekļu aizsardzību” 9.panta nosacījumi šajā gadījumā nav piemērojami, bet turpmākajās darbībās ar minēto zemes vienību jāievēro likuma 23.panta nosacījumi.  Saskaņā ar Publiskas personas mantas atsavināšanas likuma 42.panta (2)5 daļu publiskas personas nekustamo īpašumu, kas nodots bez atlīdzības funkciju vai deleģēta pārvaldes uzdevuma veikšanai, ir tiesības izmantot papildinošu saimniecisku darbību veikšanai tikai tiktāl, ciktāl šī saimnieciskā darbība ir nepieciešama un saistīta ar funkcijas vai deleģēta pārvaldes uzdevuma veikšanu, kā arī ievērojot nosacījumus, kas izriet no Eiropas Savienības aktiem komercdarbības atbalsta kontroles jomā.  Nododot Valsts nekustamo īpašumu Pašvaldībai tiek sasniegts sabiedrības interesēm atbilstošs mērķis.  Rīkojuma projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, VNĪ. |
| 4. | Cita informācija | Saskaņā ar Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 12.punktā noteikto, ja valsts nekustamais īpašums nav nepieciešams tā valdītājam, jautājumu par nekustamā īpašuma iespējamo nepieciešamību citai valsts iestādei, valsts kapitālsabiedrībai vai atsavinātas publiskas personas vai to iestādes funkciju nodrošināšanai, noskaidro, izsludinot Valsts sekretāru sanāksmē attiecīgu Ministru kabineta rīkojuma projektu. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ogres novada pašvaldība, tās iedzīvotāji, Finašu ministrija, valsts akciju sabiedrība “Valsts nekustamie īpašumi”. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2019. gads** | | Turpmākie trīs gadi (*euro*) | | |
| **2020.** | **2021.** | **2022.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2019.gadu | izmaiņas, salīdzinot ar kārtējo 2019.gadu | izmaiņas, salīdzinot ar kārtējo 2019.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | | | | |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | | | | |
| 1.2. valsts speciālais budžets | 0 | | | | |
| 1.3. pašvaldību budžets | 0 | | | | |
| 2. Budžeta izdevumi: | 0 | | | | |
| 2.1. valsts pamatbudžets | 0 | | | | |
| 2.2. valsts speciālais budžets | 0 | | | | |
| 2.3. pašvaldību budžets | 0 | | | | |
| 3. Finansiālā ietekme: | 0 | | | | |
| 3.1. valsts pamatbudžets | 0 | | | | |
| 3.2. speciālais budžets | 0 | | | | |
| 3.3. pašvaldību budžets | 0 | | | | |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | | | |
| 5. Precizēta finansiālā ietekme: | X | 0 | | | |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 0 | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | |
| 8. Cita informācija | Rīkojuma projekts neskar valsts budžetu. Pašvaldībai radīsies izdevumi, pārreģistrējot nekustamo īpašumu uz sava vārda. | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā – sadaļā *Tiesību aktu projekti* un Finanšu ministrijas mājas lapā – sadaļā *Sabiedrības līdzdalība/Tiesību aktu projekti.* |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija, VNĪ, Ogres novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Finanšu ministrs [J. Reirs](https://mk.gov.lv/lv/amatpersonas/janis-reirs)

Tupiņa 67024679

[arta.tupina@vni.lv](mailto:arta.tupina@vni.lv)